Държавен вестник, бр. 21, 2000 г., стр. 3

Б Р О Й 21
Д Ъ Р Ж А В Е Н   В Е С Т Н И К
С Т Р .  3
2. по ал. 2—лишаване от свобода от три до
десет години.”
§ 17. В чл. 343, ал. 2 след думите “в пияно
състояние” се добавя “или след употреба на
наркотични вещества и/или техни аналози”.
§ 18. В чл. 343б се създава ал. 3:
“(3) Който управлява моторно превозно сред-
ство след употреба на наркотични вещества или
техни аналози, се наказва с лишаване от свобо-
да до две години.”
§ 19. Създава се чл. 345а:
“Чл. 345а. (1) Който в нарушение на устано-
вения за това ред заличи или подправи иденти-
фикационен номер на моторно превозно средс-
тво, се наказва с лишаване от свобода от три до
десет години и с глоба от пет хиляди до десет
хиляди лева.
(2) Ако деянието по предходната алинея е
извършено повторно, наказанието е лишаване
от свобода от три до дванадесет години и глоба
от пет хиляди до петнадесет хиляди лева.
(3) Наказанието е лишаване от свобода до
три години или глоба до три хиляди лева, ако са
заличени или подправени номера на части на
моторно превозно средство.”
§ 20. Създава се чл. 346а:
“Чл. 346а. Който противозаконно проник-
не в чуждо моторно превозно средство без съг-
ласието на собственика, се наказва с лишаване
от свобода до три години или с глоба до три
хиляди лева.”
§ 21. В чл. 354а се правят следните изменения:
1. Алинеи 1, 2 и 3 се изменят така:
“(1) Който без надлежно разрешително про-
изведе, преработи, придобие, разпространява,
съхранява, държи, превозва или пренася нарко-
тични вещества или техни аналози, се наказва
за високорискови наркотични вещества с ли-
шаване от свобода от десет до петнадесет годи-
ни и глоба от сто хиляди до двеста хиляди лева,
и за рискови наркотични вещества—с лишаване
от свобода от три до петнадесет години и глоба от
десет хиляди до сто хиляди лева. Когато предмет
на престъплението са прекурсори или съоръже-
ния и материали за производството на наркотич-
ни вещества, наказанието е лишаване от свобода
от три до петнадесет години и глоба от петдесет
хиляди до сто и петдесет хиляди лева.
(2) Ако деянието по предходната алинея:
1. има за предмет вещества в големи размери;
2. е извършено от две или повече лица, сго-
ворили се предварително;
3. се отнася за вещества, които се разпростра-
няват сред повече от две лица или на публично
място, или в района на учебно заведение, обще-
житие или казарма на разстояние до 250 м от
прилежащите им терени;
4. е извършено от лекар, фармацевт, възпи-
тател, преподавател, ръководител на учебно
заведение или длъжностно лице в местата за
лишаване от свобода;
5. е извършено повторно,
наказанието е лишаване от свобода от пет-
надесет до двадесет години и глоба от двеста
хиляди до триста хиляди лева за високорискови
наркотични вещества, и лишаване от свобода
от десет до двадесет години и глоба от петдесет
хиляди до сто и петдесет хиляди лева—за рис-
кови наркотични вещества.
(3) Не се наказва лице, което е зависимо от
наркотични вещества или техни аналози, ако
количеството, което придобива, съхранява,
държи или пренася, е в размери, сочещи, че то
е предназначено за еднократна употреба.”
2. Алинея 4 се отменя.
3. В ал. 6 думите “ал. 1 до 4” се заменят с
“ал. 1 до 3”.
§ 22. В чл. 354б се правят следните измене-
ния и допълнения:
1. Алинеи 1 и 2 се изменят така:
“(1) Който склонява или подпомага другиго
към употреба на наркотични вещества и/или
техни аналози, се наказва с лишаване от свобо-
да от една до десет години и глоба от пет хиляди
до десет хиляди лева.
(2) Когато деянието по ал. 1 е извършено:
1. по отношение на малолетен, непълноле-
тен или невменяем;
2. по отношение на повече от две лица;
3. от лекар, фармацевт, възпитател, препода-
вател, ръководител на учебно заведение или длъж-
ностно лице в местата за лишаване от свобода;
4. от собственик или наемател на хотел, рес-
торант, дискотека или на друго обществено
заведение;
5. чрез средствата за масово осведомяване
или по друг начин на обществено място;
6. повторно,
наказанието е лишаване от свобода от пет
до петнадесет години и глоба от петдесет хиля-
ди до сто хиляди лева, като съдът в случаите на
точки 3 и 4 постановява и лишаване от права по
чл. 37, точки 6 и 7.”
2. Създава се нова ал. 3:
“(3) Който даде другиму наркотично вещес-
тво и/или негов аналог в количества, които
могат да предизвикат смърт и последва така-
ва, се наказва с лишаване от свобода от десет
до тридесет години и глоба от триста хиляди
до петстотин хиляди лева.”
3. Досегашните ал. 3, 4 и 5 стават съответно
ал. 4, 5 и 6.
§ 23. Член 354в се изменя така:
“Чл. 354в. (1) Който засява или отглежда рас-
тения от опиев мак и кокаинов храст или расте-
ния от рода на конопа в нарушение на установе-
ните в Закона за контрол върху наркотичните
вещества и прекурсорите правила, се наказва с
лишаване от свобода от три до пет години и глоба
от пет хиляди до десет хиляди лева.
(2) Който организира, ръководи и/или фи-
нансира престъпна група за отглеждане на рас-